Fridtjof Knutsen

Fridtjof Kornelius Knutsen (1894–1961) var en norsk journalist, oversetter og forfatter. Han debuterte i 1933 med romanen Så underslår vi litt, med handling fra forretningslivet, og skrev senere kriminalromaner. Han var én av forfatterne som bidrog til detektivserien om Knut Gribb.

Han arbeidet som journalist i Tidens Tegn fra 1913 til 1934, og deretter og frem til sin død var han kriminalreporter i Aftenposten, med et avbrudd under andre verdenskrig.

Fridtjof Knutsen var medvirkende til at den siste av Hoel-sakene ble avdekket som et justismord.

 Bibliografi 

 Under eget navn 
 1933: Så underslår vi litt
 1934: Ikke et ord i avisen!
 1934: Provokatøren
 1936: Det kommer for en dag
 1938: Han som forsvant
 1942: Handelsreisende Vigaard slipper ikke inn
 1943: Med førstebetjenten på bryllupsreise – sammen med Lalli Knutsen
 1949: De tause vitner – medforfattere: Charles Bruff og Georg Svendsen

 Under pseudonymet «Karl Spanser» 
I perioden 1942–1945 ga Knutsen ut fire bøker i samarbeid med den pensjonerte politimannen Olav Sondresen Kvaalen, under pseudonymet «Karl Spanser»:

 1942: - Og så kom politiet : av en oslodetektivs opplevelser, Forlagshuset
 1943: Mens stor-Oslo sover : av en Oslodetektivs opplevelser, Forlagshuset
 1943: Her lukter svidd –, Forlagshuset
 1945: Det begynte i Vaterland, Forlagshuset

 Familie 
Han var gift med Lalli Knutsen, som også skrev kriminalhistorier, var far til forfatteren Mette Newth og redaktøren Eldri Sandborg, samt morfar til den populærvitenskapelige forfatteren Eirik Newth.

 Referanser 

Kategori:Norske romanforfattere
Kategori:Norske krimforfattere
Kategori:Journalister i Aftenposten
Kategori:Personer fra Harstad kommune